กฎกระทรวงกฎกระทรวงฉบับที่27 (พ.ศ. 2534)ออกตามความในพระราชบัญญัติควบคุมอาคารพ.ศ.2522--------------- อาศัยอำนาจตามความในมาตรา5 (3) และมาตรา 8 (10) แห่งพระราชบัญญัติควบคุมอาคาร พ.ศ. 2522 รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้ ข้อ1 ให้กำหนดพื้นที่ดังต่อไปนี้ (1)พื้นที่ในบริเวณที่วัดจากเขตทางทั้งสองข้างของทางหลวงแผ่นดินหมายเลข 321 (ถนนมาลัยแมน) ออกไปข้างละ 16 เมตรโดยเริ่มจากเขตทางของถนนประชาธิปไตยด้านทิศตะวันออก ไปทางทิศตะวันออกจนจดเขตทางของทางหลวงแผ่นดินหมายเลข 340ด้านทิศตะวันตก ในท้องที่ตำบลท่าพี่เลี้ยง และตำบลสนามชัย อำเภอเมืองสุพรรณบุรีจังหวัดสุพรรณบุรี และ (2)พื้นที่ในบริเวณที่วัดจากเขตทางทั้งสองข้างของทางหลวงจังหวัดหมายเลข 3431 (ถนนนางแว่นแก้ว) ออกไปข้างละ 16 เมตรโดยเริ่มจากเขตทางของทางหลวงแผ่นดินหมายเลข 321 (ถนนมาลัยแมน) ด้านทิศใต้ไปทางทิศใต้และทิศตะวันออกจนจดริมฝั่งแม่น้ำสุพรรณบุรี ด้านทิศตะวันตก ในท้องที่ตำบลรั้วใหญ่อำเภอเมืองสุพรรณบุรี จังหวัดสุพรรณบุรี ทั้งนี้ภายในแนวเขตตามแผนที่ท้ายกฎกระทรวงนี้ เป็นบริเวณห้ามก่อสร้างหรือดัดแปลงอาคารบางชนิดหรือบางประเภท ข้อ2 ภายในบริเวณพื้นที่ที่กำหนดตามข้อ1 ห้ามมิให้บุคคลใดก่อสร้างอาคารอื่นใด เว้นแต่ (1)ตึกแถวสามชั้นหรืออาคารเดี่ยวสามชั้น (2)เขื่อน ทางหรือท่อระบายน้ำ รั้ว กำแพง ประตูและสะพาน ข้อ3 ภายในบริเวณพื้นที่ที่กำหนดตามข้อ1 ห้ามมิให้บุคคลใดดัดแปลงอาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ 2 ข้อ4 อาคารที่มีอยู่แล้วในพื้นที่ที่กำหนดตามข้อ1 ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงอาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ 2 ข้อ5อาคารที่ได้รับใบอนุญาตให้ก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่ประกาศกระทรวงมหาดไทย เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่บางส่วนในตำบลรั้วใหญ่ และตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี ลงวันที่ 11 เมษายนพ.ศ. 2533 และประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่บางส่วนในตำบลสนามชัยอำเภอเมืองสุพรรณบุรี จังหวัดสุพรรณบุรี ลงวันที่ 28 กันยายน พ.ศ. 2533 ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตให้เป็นการขัดต่อกฎกระทรวงนี้ไม่ได้ ให้ไว้ณ วันที่ 9 เมษายน พ.ศ. 2534 พลเอก อิสระพงศ์หนุนภักดี รัฐมนตรีว่าการกระทรวงมหาดไทย+----------------------------------------------------------------------------------------------------------------+หมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่บางส่วนในตำบลรั้วใหญ่และตำบลท่าพี่เลี้ยงอำเภอเมืองสุพรรณบุรี จังหวัดสุพรรณบุรี ลงวันที่ 11 เมษายน พ.ศ. 2533ซึ่งมีผลใช้บังคับตั้งแต่วันที่ 18 เมษายน พ.ศ. 2533 และประกาศกระทรวงมหาดไทย เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในท้องที่บางส่วนในตำบลสนามชัยอำเภอเมืองสุพรรณบุรี จังหวัดสุพรรณบุรี ลงวันที่ 28 กันยายน พ.ศ. 2533ซึ่งมีผลใช้บังคับตั้งแต่วันที่ 6 ตุลาคม พ.ศ. 2533 แต่มาตรา 13 วรรคสอง แห่งพระราชบัญญัติควบคุมอาคาร พ.ศ.2522 บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิกและโดยที่สมควรห้ามก่อสร้างหรือดัดแปลงอาคารบางชนิดหรือบางประเภทภายในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อมการผังเมือง และการสถาปัตยกรรม จึงจำเป็นต้องออกกฎกระทรวงนี้[รก.2534/66/119 - 11/04/2534]